Решение на Общия съд от 13 декември 2023 г. — Glonatech/REA
(Дело T-409/22)1
(Арбитражна клауза — Седма рамкова програма за научни изследвания, технологично развитие и демонстрационни дейности (2007—2013 г.) — Споразумение за отпускане на безвъзмездни средства — Проект SANAD — Разходи за персонал — Тежест на доказване — Допустими разходи — Искане за възстановяване — Дебитно известие — Насрещeн иск)
Език на производството: английски
Страни
Ищец: Global Nanotechnologies AE schediasmou anaptyxis paraskevis kai emporias ylikon nanotechnologias (Glonatech) (Ламия, Гърция) (представител: N. Scandamis, адвокат)
Ответник: Европейска изпълнителна агенция за научни изследвания (представители: S. Payan-Lagrou и V. Canetti, подпомагани от M. Le Berre, avocat)
Предмет
С иска си на основание член 272 ДФЕС ищецът моли, от една страна, да се установи, че е изпълнил точно договорните си задължения и има пълно право да му бъдат заплатени претендираните разходи по проекта „Synthesis of Advanced top Nano-coatings with improved Aerodynamic and De-icing behavior“ (SANAD), и от друга, да се отмени дебитно известие № 3242113938 от 22 декември 2021 г.
Диспозитив
Отхвърля жалбата.
Уважава насрещния иск на Европейската изпълнителна агенция за научни изследван (REA).
Осъжда Global Nanotechnologies AE schediasmou anaptyxis paraskevis kai emporias ylikon nanotechnologias (Glonatech) да плати на REA главница в размер на 202 883,48 евро, за която последната претендира в насрещния си иск.
Осъжда Glonatech да заплати съдебните разноски.
____________
1 ОВ C 389, 10.10.2022 г.